Minden ötödik ember politikai veszekedésre számít a karácsonyi asztalnál
Egy brit kutatás szerint az alkohol és a túl magas elvárások helyett idén a politika fogja okozni a legtöbb fejfájást.
Minden ötödik felnőtt brit állampolgár politikai témájú veszekedésre, szóváltásra számít karácsonykor, írja az Independent.

A Relate alapítvány felmérése szerint az emberek 19 százaléka készül arra, hogy emiatt kerül összetűzésbe rokonaival, míg korábban a túlzott alkoholfogyasztás, a 25-i ünneplés helyszíne és a túl magas elvárások miatt estek egymásnak a családokban.

  Földindulásszerű győzelmet aratott Boris Johnson a brit választáson

  Januári Brexitet és újabb öt év konzervatív kormányzást vetít előre a brit választás eredménye. A pesszimista forgatókönyvbe azonban az Egyesült Királyság szétesése is belefér, míg az optimisták annak örülhetnek, hogy a most született bizonyosság legalább a gazdaságra jó hatással lehet majd.

A családi és kapcsolati tanácsadó alapítvány azt javasolja, osztozzunk meg a feladatokon, ne igyunk túl sokat, és kerüljük a megosztó témákat, ha békés karácsonyt szeretnénk. Ha mégsem sikerül, akkor azt javasolják, hogy még az új év előtt jelentkezzenek az érintettek családterápiára.
Brexit karácsony politika veszekedés Nagy-Britannia karácsony 2019